 Ajandaha maanta waxaa uu ahaa inaan isla garanno wixii inooga hirgalay heshiisyadii hore, gaar ahaan waxaan aad uga wada hadalnay canshuuraha iyo Maliyadda dalka oo masuuliyadeena ah, ha noqoto Gobolka Banaadir ama Gobolada kale ee xubinta ka ah Federaalka, waxaa kale oo maanta aan isla garannay sidii loo midayn lahaa canshuuraha qaarkood gaar ahaan canshuuraha gadista, waxaa kaloo aan isla-garanay in khayraadka iyo qeybtooda iyo sidii loogu talagalay aan ku heshiinay anaguna raacsanahay, Dowlad Goboleedyada iyo Gobolka Banaadir sidii la isugu keeni lahaa mustaqbalka ayaan ka wada hadalnay iyo in Baarlamaanka aan hor geyno sharciga canshuuraha dalka oo midaysan. 